text: [{"text_idx": "#000012", "text": "NA CAVA o taleitaka cake, na cakacaka se na qito?\u2014 E sega ni ca na qito. E tukuna na iVolatabu ni o Jerusalemi e \u201coso e na gonetagane kei na goneyalewa era qito voli e na kena saqata.\u201d\u200b\u2014Sakaraia 8:5."}, {"text_idx": "#000018", "text": "Na cakacaka e vinaka ina noda mona kei na yagoda. E levu na gone era dadabe tu ga ra qai sara retioyaloyalo se vakayagataka na video games. Oqo ena vakavuna mera sega ni marau ni na vakavuna ga mera levulevu ca ra qai malumalumu. Era na sega ni lai marau tale ga kina e so. Na cava meda cakava meda marau kina?\u2014"}, {"text_idx": "#000024", "text": "E sega ni kena ibalebale oqo ni rawa ni cakava nona cakacaka na tamata qase na gone, ia e rawa meda cakacaka kece. Rau na cakacaka beka na nomu itubutubu e veisiga me rawa mai kina na ilavo me ivoli ni kemudou kei na isau ni nomudou vale. O kila tale ga ni levu sara na cakacaka e gadrevi me caka e vale me rawa ni savasava tu ga kina."}, {"text_idx": "#000025", "text": "Na cakacaka cava o rawa ni cakava ena yaga vei kemudou kece e vale?\u2014 O rawa ni vakarautaka na teveli ni kana, sava iyaya ni kana, kauta na kava ni benu, samaka nomu rumu, se maroroya nomu iyaya ni vakatatalo. De o sa cakava tiko e so na cakacaka oqo. Era na marautaka dina na lewe ni nomu vuvale na veicakacaka oqori."}, {"text_idx": "#000026", "text": "Na cava e bibi kina mo maroroya nomu iyaya ni vakatatalo ni oti na vakatatalo?"}, {"text_idx": "#000027", "text": "Daru raica mada na yaga ni cakacaka vaka oya. E dodonu me maroroi na iyaya ni vakatatalo ni oti na vakatatalo. Na cava o nanuma e bibi kina oya?\u2014 Ena savasava kina na vale, ena sega tale ga ni yaco kina na vakacalaka. Ke o sega ni maroroya nomu iyaya ni vakatatalo, e rawa ni tacaqe kina o tinamu ena dua na siga. E rawa ni bale qai mavoa sara. De dua ena kau i valenibula. Ena sega beka ni ca oya?\u2014 O koya gona ke o maroroya nomu iyaya ni vakatatalo, era na marau kece na lewe ni vuvale."}]